**Ники Радуловић,** рођена Гардиаку, на југу Пелопонеза у селу Хрисокеларија, у округу Месинија у Грчкој. Основну школу је завршила у свом селу, а Гимназију и студије у Атини на државном Каподистријском универзитету, где је и дипломирала 1967. године Француски језик и књижевност и Класичну филологију као стипендиста грчке државе. По завршетку студија дошла је у Југославију и до данас живи у Новом Саду где је засновала радни однос и породицу. Радила је као професор латинског, грчког и француског језика у гимназијама *Моша Пиједе, Светозар Марковић, Карловачкој гимназије Бранко Радичеви*ћ и у *Средњој медицинској школи*. Учествовала је и излагала на више међународних научних и стручних скупова са радовима из класичне и неохеленске филологије. Данас је пензији је, али и даље активна у струци, као стални судски тумач са више од 30 година стажа, акредитовани преводилац при амбасади Грчке у Србији, стални преводилац за посете Градској владе Новог Сада и стручни члан наше делегације приликом више наших посета домаћинима у Грчкој. Осим обимног искуства превођења у привреди, бави се и превођењем књижевних дела са грчког и српског језика. Тренутно сарађује на састављању првог тројезичног речника правних и економских термина. Један је од оснивача Удружења сталних судских преводилаца и тумача Србије и први председник УССПТС, сада у статусу почасног председника.